**DJEČJI VRTIĆ MASLAČAK**

**DR. FRANJE RAČKOG 18 B**

**ŽUPANJA**

**KLASA: 112-01/23-01/8**

**URBROJ: 2196-5-2-04-23-1**

Županja, 05. srpnja 2023. godine

Na temelju članka 26. i članka 28. Zakona o predškolskom odgoju i obrazovanju (NN br. 10/97, 107/07, 94/13, 98/19 i 57/22), članka 39. Statuta Dječjeg vrtića Maslačak i Odluke Upravnog vijeća o raspisivanju natječaja od 05. srpnja 2023.godine, raspisuje se

**NATJEČAJ**

**ZA ZASNIVANJE RADNOG ODNOSA ZA OBAVLJANJE POSLOVA RADNOG MJESTA:**

**STRUČNI SURADNIK/CA PSIHOLOG-PRIPRAVNIK**

**- 1 (jedan) izvršitelj/ica na određeno (do isteka pripravničkog staža), puno radno vrijeme**

UVJETI: prema članku 24. i 25. Zakona o predškolskom odgoju i obrazovanju (Narodne novine, broj: 10/97, 107/07, 94/13, 98/19 i 57/22).

- završen diplomski sveučilišni studij psihologije - magistar/magistra psihologije

- utvrđena zdravstvena sposobnost za obavljanje poslova odgojitelja (Vrtić će uputiti izabranog kandidata na utvrđivanje zdravstvene sposobnosti za obavljanje poslova radnog mjesta)

Uz vlastoručno potpisanu prijavu potrebno je priložiti sljedeće dokumente:

1. životopis
2. dokaz o državljanstvu
3. dokaz o stečenoj stručnoj spremi
4. potvrda ili elektronički zapis Hrvatskog zavoda za mirovinsko osiguranje o prijavama na mirovinsko osiguranje,
5. dokazi o nepostojanju zapreka za zasnivanje radnog odnosa sukladno članku 25. Zakona o predškolskom odgoju i obrazovanju st 2., st.4. i st.10 (ne starije od 30 dana od objave natječaja):
6. potvrda nadležnog suda da se protiv kandidata ne vodi kazneni postupak
7. potvrda nadležnog suda da se protiv kandidata ne vodi prekršajni postupak
8. potvrda Centra za socijalnu skrb da kandidatu nisu izrečene mjera za zaštitu dobrobiti djeteta
9. vlastoručno potpisana izjava o nepostojanju zapreka za zasnivanje radnog odnosa sukladno članku 25. Zakona o predškolskom odgoju i obrazovanju.

Isprave se mogu priložiti i u neovjerenom presliku. Na natječaj se mogu prijaviti osobe oba spola.

Kandidat/kinja koji/a prema posebnim propisima ostvaruje pravo prednosti, moraju se u prijavi pozvati na to pravo, odnosno uz prijavu priložiti svu propisanu dokumentaciju prema posebnom zakonu.

Kandidat/kinja koji/a može ostvariti pravo prednosti prilikom zapošljavanja sukladno članku 102. Zakona o hrvatskim braniteljima iz Domovinskog rata i članovima njihovih obitelji (Narodne novine, broj 121/17, 98/19 i 84/21), članku 48. f Zakona o zaštiti vojnih i civilnih invalida rata (Narodne novine, broj 33/92, 57/92, 77/92, 27/93, 58/93, 02/94, 76/94, 108/95, 108/96, 82/01, 103/03, 148/13 i 98/19), članku 48. Zakona o civilnim stradalnicima iz Domovinskog rata (Narodne novine, broj 84/21) i članku 9. Zakona o profesionalnoj rehabilitaciji i zapošljavanju osoba s invaliditetom (Narodne novine, broj 157/13, 152/14, 39/18 i 32/20), dužan/a je u prijavi na natječaj pozvati se na to pravo te ima prednost u odnosu na ostale kandidate samo pod jednakim uvjetima.

Kandidat/kinja koji/a se poziva na pravo prednosti prilikom zapošljavanja u skladu s člankom 102. Zakona o hrvatskim braniteljima iz Domovinskog rata i članovima njihovih obitelji i člankom 48. Zakona o civilnim stradalnicima iz Domovinskog rata uz prijavu na natječaj dužan/a je priložiti, osim dokaza o ispunjavanju traženih uvjeta i sve potrebne dokaze dostupne na poveznici Ministarstva hrvatskih branitelja:

<https://branitelji.gov.hr/zaposljavanje-843/843>

<https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf>

Kandidat/kinja koji/a se poziva na pravo prednosti prilikom zapošljavanja u skladu s člankom 48. Zakona o civilnim stradalnicima iz Domovinskog rata uz prijavu na natječaj dužan/a je priložiti, osim dokaza o ispunjavanju traženih uvjeta i sve potrebne dokaze dostupne na poveznici Ministarstva hrvatskih branitelja:

<https://branitelji.gov.hr/zaposljavanje-843/843>

<https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf>

Kandidat/kinja koji/a se poziva na pravo prednosti pri zapošljavanju u skladu s člankom 48. f Zakona o zaštiti vojnih i civilnih invalida rata, uz prijavu na natječaj dužan/a je, osim dokaza o ispunjavanju traženih uvjeta, priložiti i rješenje ili potvrdu iz koje je vidljivo takvo pravo te dokaz o tome na koji način je prestao radni odnos kod posljednjeg poslodavca.

Kandidat/kinja koji/a se poziva na pravo prednosti pri zapošljavanju u skladu s člankom 9. Zakona o profesionalnoj rehabilitaciji i zapošljavanju osoba s invaliditetom uz prijavu na natječaj dužan/a je, osim dokaza o ispunjavanju traženih uvjeta, priložiti i dokaz o utvrđenom statusu osobe s invaliditetom, te dokaz o tome na koji način je prestao radni odnos kod posljednjeg poslodavca.

Nepravodobne i nepotpune prijave neće se razmatrati.

Za kandidate koji zadovoljavaju formalne uvjete iz natječaja bit će provedena prethodna provjera znanja i sposobnosti pisanim testiranjem i intervjuom.

Način obavljanja prethodne provjere znanja i sposobnosti kandidata, područje provjere i drugi izvori za pripremanje kandidata za provjeru, kao i vrijeme i mjesto testiranja, objavit će se najmanje pet dana prije održavanja testiranja na internetskoj stranici Dječjeg vrtića Maslačak (***www.dvmaslacak.hr).***

Povjerenstvo za provedbu natječaja imenuje ravnateljica Dječjeg vrtića Maslačak.

Povjerenstvo utvrđuje listu kandidata prijavljenih na natječaj koji ispunjavaju formalne uvjete iz natječaja.

Svi kandidati koji zadovoljavaju formalne uvjete iz natječaja biti će pozvani na pisano testiranje koje će provoditi Povjerenstvo.

Kandidat koji se ne odazove na pisanu provjeru znanja ili intervju smatra se da je povukao prijavu za natječaj.

Prijave za natječaj s obveznom dokumentacijom dostavljaju se u roku od **8 dana** od dana objave natječaja na adresu: DJEČJI VRTIĆ MASLAČAK, Dr. Franje Račkog 18 b, 32270 Županja, uz naznaku: ''Za natječaj – psiholog – pripravnik-određeno vrijeme“.

Kandidati će biti obaviješteni o izboru u zakonom propisanom roku.

Podnošenjem prijave na natječaj kandidati daju suglasnost Dječjem vrtiću Maslačak da može prikupljati, koristiti i dalje obrađivati osobne podatke isključivo u svrhu provedbe natječajnog postupka sukladno propisima koji uređuju zaštitu osobnih podataka.

Predsjednica Upravnog vijeća

 Verica Vestić